PROJEKTNI ZADATAK
ZA IZRADU GLAVNOG PROJEKTA ADAPTACIJE DIJELA ZGRADE

TS 110/10 kV PODGORICA 4
Cilj i svrha izrade tehničke dokumentacije
TS 110/10 kV Podgorica 4 je objekat u vlasništvu Crnogorskog elektrodistributivnog sistema DOO Podgorica (CEDIS), a zbog prirode tehnoloških procesa svoju opremu u pomenutoj trafostanici ima i Crnogorski elektroprenosni sistem AD Podgorica (CGES). S obzirom na to da je riječ o dva nezavisna privredna subjekta, planira se izvođenje radova na razdvajanju sistema upravljanja CGES i CEDIS, što podrazumijeva i fizičko razdvajanje pristupa pojedinim djelovima objekta. Sa ciljem da se realizuje navedeno, CGES planira da izvede radove na adaptaciji dijela zgrade trafostanice uz saglasnost CEDIS.
Predmet tehničke dokumentacije
Predmet tehničke dokumentacije je adaptacija dijela zgrade TS 110/10 kV Podgorica 4 – objekat broj 1 na katastarskoj parceli broj 11/1, KO Donja Gorica, na teritoriji Glavnog grada Podgorica. Ovaj objekat predstavlja dio elektroprenosne i elektrodistributivne mreže Crne Gore.
Predmetnom adaptacijom bi bili stvoreni uslovi za razdvajanje sistema upravljanja CGES i CEDIS. Adaptacija bi obuhvatala pregrađivanje pojedinih prostorija u zgradi radi obezbjeđivanja nezavisnosti pristupa opremi dva pomenuta privredna subjekta, kao i prateće radove na adaptaciji prostorija u skladu sa zahtjevima datim u daljem tekstu ovog projektnog zadatka.
Projektom treba obraditi sve detalje na osnovu kojih će se u kasnijim fazama realizacije izvršiti nabavka materijala i izvođenje radova u trafostanici.
Osnove za projektovanje

Prije početka izrade dokumentacije potrebno je izvršiti obilazak lokacije, sagledati situaciju i snimiti precizne podatke o postojećem stanju. Obaveza Projektanta je da pripremi geodetsku podlogu za izradu Glavnog projekta. U prilogu je dat prikaz postojećeg stanja prostorija na spratu zgrade.
Nakon sagledavanja situacije, obrade podataka i pripreme geodetske podloge pristupiti izradi Glavnog projekta adaptacije. 
Osnovni zahtjevi
· Arhitektonski i građevinski dio
Sa ciljem da se obezbijedi da CGES i CEDIS imaju nezavisan pristup pojedinim prostorijama, projektovati odgovarajuće radove adaptacije na prvom spratu zgrade. Pojedini djelovi zgrade će se zajednički koristiti od strane oba privredna subjekta, dok pojedinim djelovima treba obezbijediti pristup samo od strane CGES ili CEDIS, u zavisnosti od namjene prostorija. Stepenišni prostor, hodnici i sanitarni čvor su djelovi objekta koje bi koristili i CGES i CEDIS i ti djelovi nijesu predmet ove adaptacije. Dati tehničko rešenje koje treba da obezbijedi da CGES i CEDIS imaju nezavisne komandne prostorije, uz odgovarajuću zvučnu izolaciju. Projektovati odgovarajuće lake pregradne zidove kojima bi se obezbijedilo i to da samo CGES ima mogućnost pristupa do opreme koja pripada CGES-u (relejna prostorija, telekomunikaciona prostorija i baterijska prostorija), a da samo CEDIS ima pristup do opreme koja pripada CEDIS-u (ormari u postojećoj komandnoj prostoriji).

Prilikom projektovanja treba imati u vidu da je planirano da se u skorijoj budućnosti ukloni komandna tabla iz komandne prostorije, pa adaptaciju treba projektovati tako da rešenje bude funkcionalno i prije uklanjanja table i nakon uklanjanja table.
Nakon usvajanja novog dispozicionog rešenja, na dijelu objekta koji je predmet adaptacije projektovati odgovarajuću unutrašnju aluminijsku bravariju i dati šeme bravarije.
Projektovati odgovarajuće podove, plafone i obradu zidova u skladu sa dispozicionim rešenjem i namjenom prostorija. Kao što je prikazano na crtežu postojećeg stanja datom u prilogu, u pojedinim prostorijama se trenutno nalaze klasični podovi, dok se u pojedinim prostorijama nalaze podignuti montažni podovi radi provlačenja kablova koji povezuju opremu u tim prostorijama. Sagledati postojeće stanje i projektovati nove podove u skladu sa namjenom prostorija.
· Elektrotehnički dio

Projektovati razdvajanje napajanja električnom energijom za komandne prostorije CEDIS-a i CGES-a, dvije nezavisne razvodne table, u skladu sa važećim propisima i preporukama.

Projektovati sistem za dojavu požara.

Projektovati telefonsku i računarsku mrežu u novim prostorijama, kao i sistem kontrole pristupa.

· Mašinski dio

Projektovati sistem grijanja i hlađenja za nove prostorije. 

· Ostalo
Projekat uraditi u svemu u skladu sa važećom zakonskom regulativom, standardima, propisima, normama kvaliteta i pravilima struke.

Projektom obuhvatiti sve tehničko-tehnološke detalje potrebne za realizaciju radova, sa posebnim osvrtom na detalje za izvođenje. Projektovati radove kojima se neće ugroziti nosivost, stabilnost i upotrebljivost objekta. Tehničko rešenje treba da obezbijedi potpunu funkcionalnost objekta nakon adaptacije.
Projekat treba da sadrži tekstualnu, numeričku i grafičku dokumentaciju kojom će biti obrađeni svi tehnički detalji za izvođenje radova. Svi djelovi tehničke dokumentacije moraju biti međusobno usaglašeni.
Obaveza Projektanta je da prije izrade projekta obiđe objekat i snimi sve potrebne podatke.
Obaveza Projektanta je da Glavni projekat dostavi u zaštićenoj elektronskoj formi (PDF) i u tri štampana primjerka. Crteže dostaviti i u editabilnoj formi u DWG formatu. 

Specifični zahtjevi
Glavni projekat treba da tretira sve specifičnosti koje su vezane za adaptaciju objekta kao što je trafostanica naponskog nivoa 110/10 kV. 

